Gobac ne krije sreću: Vinko Ćemeraš je pobjednik Voicea

Sva četiri finalista imala su po tri nastupa. Jednim su nas podsjetili kako je sve počelo, odnosno izveli pjesmu s audicije, jednu pjesmu pjevali su s mentorom , a trećom izvedbom oprostili su se od gledatelja

<p>U dosadašnjim nastupima imali su priliku pokazati sve svoje kvalitete, a današnja završna emisija bila je njihov vrhunac. <strong>Albina Grčić</strong> (21), <strong>Bernarda Bobovečki</strong> (20), <strong>Filip Rudan </strong>(20) i <strong>Vinko Ćemeraš</strong> (25) borili su se za titulu pobjednika, o čemu su odlučili gledatelji.</p><p><strong>POGLEDAJTE VIDEO:</strong></p><p>Sva četiri finalista imala su po tri nastupa. Jednim su nas podsjetili kako je sve počelo, odnosno izveli pjesmu s audicije, jednu pjesmu pjevali su s mentorom , a trećom izvedbom oprostili su se od gledatelja</p><p>Led je probio Filip iz tima Vanna s izvedbom pjesme 'Someone you love'.</p><p>- Nisam očekivao da ću doći do ovog stadija. Tu su svi užasno talentirani. Osim mojih roditelja, podrška u showu mi je prijatelj Martin - rekao je Filip.</p><p>Vanna ga je pohvalila i prisjetila se kad je istu pjesmu pjevao na audiciji.</p><p>- Sjećam se dobro ove audicije. Čini me sjetnom kad se sjetim što je to bilo. Dečak je čak bio ljut što nisi odabrao njegov tim - komentirala je <strong>Vanna </strong>(49).</p><p>Nakon Filipa nastupila je Albina. Pjevala je pjesmu 'En Cambio No'. Nakon izvedbe publika je oduševljeno pljeskala. </p><p>- Ja sam jako zadovoljan što sam mogao upoznati tako divnu djevojku, koja mnogo bolje pjeva na nastupu nego na probi. Albina razumije glazbu, nadam se da ćeš nastaviti s tim - komentirao joj je <strong>Massimo</strong> (57).</p><p>Nakon Albine na pozornicu je stala Bernarda s izvedbom pjesme 'Hurt'.</p><p>- Zažmirio sam dok si pjevala. Tako sam sretan što imam jednu tako divnu osobu u svom timu. Tako si drugačija, svoja, jako sam ponosan na tebe - rekao je <strong>Ivan Dečak</strong> (40) Bernardi.</p><p>Potom je zapjevao i Vinko, posljednji od četiri kandidata koji se bore za pobjedu u showu. Izveo je pjesmu 'Pyro'.</p><p>- Ja sam sve kroz ovu sezonu rekao Vinku - rekao mu je mentor<strong> Davor Gobac </strong>(56) te skinuo kapu pa dodao: 'To je sve što ti mogu reći'.</p><p>Nakon solo izvedbi kandidata, kandidati su nastupili sa svojim mentorima. Najprije su na pozornicu stali Filip i Vanna. Otpjevali su Vanninu pjesmu 'Loš trenutak'. Nakon njih, Massimo i Albina otpjevali su Massimov hit 'Suze nam stale na put'.</p><p>Pjesmu 'Vatra' potom su izveli Dečak i Bernarda. Energičnim nastupom 'zapalili' su publiku.</p><p>Naposljetku svoj duet su otpjevali Vinko i Gobac. Pjevali su hit grupe Psihomodo pop 'Pinokio'. Publika im je pljeskala već na početku izvedbe, a nastup im je također bio prilično energičan. Potom je uslijedio gromoglasan pljesak.</p><p>Nakon nastupa žiri je komentirao izvedbe svojih kandidata u duetu s njima. Pohvalili su ih, a Dečak je izvdojio kako je Bernarda prvi put izvela pjesmu na hrvatskom jeziku. Rekao je kako smatra da joj ide jako dobro. </p><p>Uslijedio je posljednji dio natjecanja. Natjecatelji su izveli pjesme kojima su se oprostili od gledatelja koji su ih podržavali tijekom nastupa. Led je ponovno probio Filip, a izveo je pjesmu 'All I Ask'.</p><p>Publika nije krila oduševljenje pa ga je počastila gromoglasnim pljeskom.</p><p>- Obećao sam sam sebi da neću plakati, hvala tebi - rekao je Vanni i dodao: 'I sretan rođendan tati. Hvala na svemu'.</p><p>- On ovu pozornicu čini čarobnom, stvarno. Za tebe je budućnost toliko svijetla da ne znaš koliko - poručila mu je Vanna. </p><p>Nakon Filipa od publike se oprostila Albina pjesmom 'Korake ti znam'.</p><p>- Ovo je bio trnovit put za mene, ali sam zahvalna svima koji su bili uz mene. Pogotovo Vanni i Massimu, bez vas ne bi bila ništa - rekla je Albina. Massimo joj je poručio kako se mora nastaviti glazbom.</p><p>Nakon Albine, Bernarda je otpjevala pjesmu 'Only Love Can Hurt Like This'.</p><p>- Pamtit ću ovu sezonu po divnim poznanstvima, po izvedbama koje sam mogla čuti od drugih kandidata. Definitivno mogu reći da mi je ovo najbolje iskustvo u životu - rekla je Bernarda.</p><p>Posljednji se od svoje publike oprostio Vinko pjesmom 'Pelin i med'.</p><p>- Drago mi je da smo se i Dine sjetili i da si ovu pjesmu otpjevao - rekao mu je Gobac u suzama, ponosan na Vinka.</p><p>- Svi koji su kročili ovom pozornicom od početka do kraja su pobjednici - poručila je Vanna nakon izvedba svih kandidata i nestrpljivog čekanja proglašenja pobjednika. </p><p>Potom je uslijedio i taj dio. Proglasio se pobjednik. Najmanje glasova osvojila je Bernarda, nakon nje bila je Albina, a naposljetku Filip. Pobjednik je Vinko.</p><p><strong>POGLEDAJTE VIDEO:</strong></p>